పోర్చుగల్
15వ శతాబ్దంలో భారత దేశం చేరే నావిక మార్గాన్ని కనుక్కోవడంలో పోర్చుగల్ దేశస్థులు ముందున్నారు. ఆ దేశస్థుడైన వాస్కో డ గామా (Vasco da Gama) 1498లో ఐరోపా నుండి భారతదేశానికి నేరుగా సముద్రమార్గాన్ని కనుగొన్నాడు. వాస్కోడిగామా బృందము మొట్టమొదట కాలికట్లో కాలుమోపింది. 16వ శతాబ్దంలో పోర్చుగీసు వర్తకులు గోవాలో స్థావరం ఏర్పరచుకొన్నారు. కొద్దికాలంలోనే, 1510లో అఫోన్సో డి ఆల్బుకరెక్ గోవాను స్వాధీనపరుచుకుని అధికారాన్ని బలవంతంగా హస్తగతం చేసుకొన్నాడు. 1531లో దమన్‌ను, ఆ తర్వాత దియును పోర్చుగీసువారు ఆక్రమించారు. 1539లో గుజరాతు సుల్తాను ద్వారా దమన్ అధికారికంగా పోర్చుగీసువారికి అప్పగింపబడింది. పోర్చుగీసువారు గోవాను స్వాధీనపరుచుకున్న 450 ఏండ్ల తరువాత, 1961లో డిసెంబరు 19న భారత ప్రభుత్వం గోవా, దమన్, దియులను తన అధీనంలోకి తీసుకొన్నది. కానీ పోర్చుగల్ ప్రభుత్వం 1974 వరకు వీటిపై భారతదేశపు అధిపత్యాన్ని అంగీకరించలేదు. అలాగే దాద్రా నగరు హవేలీ కూడా 1779 నుండి 1954లో భారతదేశము స్వాధీనము చేసుకునే వరకు పోర్చుగీస్ కాలనీగా ఉంది.
కన్నూరు
సెయింట్ ఆంగ్లో ఫోర్ట్‌ను 1505లో మొదటి భారతదేశ మొదటి పోర్చుగీస్ వైస్రాయ్ సర్ ఫ్రాంసిస్కో డీ ఆల్మిడా నిర్మించాడు. ఇది సముద్రతీరంలో కన్నూరుకు 2కి.మీ దూరంలో ఉంది. ఈ కోటకు పౌరాణిక నేపథ్యం ఉంది. ఈ కోటను స్వాధీనం చేసుకోవడానికి పలుయుద్ధాలకు సాక్ష్యంగా ఉంది. చివరికి 1790లో బ్రిట్జిష్ ఈ కోట మీద జయకేతనం ఎగురవేసింది. ఈ కోట ఇప్పటికీ సంరక్షించబడుతూ మంచి స్థితిలో ఉంది. ఆర్కిటెక్చర్ సర్వే ఆఫ్ ఇండియా సంరక్షణాలో స్మారకచిహ్నం ఉంది. కోట నమూనా పెయింటింగ్ మరియు కోట వెనుక ఫిష్షింగ్ ఫెర్రీ ఉంది. కోటలో రిజిక్స్‌మ్యూజియం ఉంది. సెయింట్ ఆంగ్లో కోట ప్రధాన చారిత్రక స్మారకచిహ్నం మరియు పర్యాటక కేంద్రంగా ఉంది. కోటలో రక్షణ మరియు మార్గదర్శకం కొరకు కేరళ పోలీస్ 6 గురు పర్యాటక పోలీస్ అధికారులను నియమించింది. వీరిలో సత్యన్‌కు ఎడక్కాడు కోట మరియు పరిసర ప్రాంతాలగురించిన గురించిన సంపూర్ణ ఙానం ఉంది. ఆయన వ్రాసి ప్రచురించబడిన " వాస్కోడిగామా చరిత్రదిలే కానాపురంగలం " (వాస్కోడిగామా మరియు అభిఙాన చారిత్రక పుటలు) పుస్తకంలో కోటగురించిన గతకాల మరియు ప్రస్తుత చరిత్ర తెలుసుకోవచ్చు. ఈ కోటకాసరగోడ్ వద్ద ఉన్న బెలల్ కోట అంత విశాలమైనది కానప్పటికీ పచ్చదనంతో చక్కగా సంరక్షించబడుతున్న కనువిందు చేస్తున్న అందమైన కోటగా గుర్తించబడుతుంది. కోట సమీపంలోని పయ్యంబలం మరియు ప్రభుత్వ అతిథిగృహాలు మరొక పర్యాటక ఆకర్షణగా ఉంది.